PMIndiaData/PMIndiaSum huggingface dataset:
પ્રધાનમંત્રીએ રાજ્યસભાના નિવૃત્ત સભ્યોને વિદાય આપી

પ્રધાનમંત્રી શ્રી નરેન્દ્ર મોદીએ આજે રાજ્યસભાના તમામ નિવૃત્ત સદસ્યોના યોગદાનની પ્રશંસા કરી અને તેમને ભવિષ્ય માટે શુભકામનાઓ પાઠવી. પ્રધાનમંત્રીએ નિવૃત્ત થયેલા સભ્યોના અનુભવનું મૂલ્ય નોંધ્યું હતું અને કહ્યું હતું કે તેમની વિદાય સાથે, બાકીના સભ્યોની જવાબદારી વધી જાય છે કારણ કે તેઓએ નિવૃત્ત સભ્યોની વાર્તાને આગળ ધપાવવાની હોય છે. પ્રધાનમંત્રીએ કહ્યું કે ગૃહ દેશના તમામ ભાગોની લાગણીઓ, ભાવના, પીડા અને આનંદને પ્રતિબિંબિત કરે છે. શ્રી મોદીએ કહ્યું, એ વાત સાચી છે કે એક સભ્ય તરીકે આપણે ગૃહમાં ઘણું યોગદાન આપીએ છીએ, પરંતુ એ પણ સાચું છે કે ગૃહ પણ આપણને ઘણું બધું આપે છે કારણ કે ગૃહ ભારતના અસંખ્ય રંગીન સમાજના વર્તમાન અને પ્રણાલીઓને અનુભવવાની દરરોજ તક આપે છે. પ્રધાનમંત્રીએ કહ્યું કે કદાચ કેટલાક સભ્યો ગૃહમાંથી નિવૃત્ત થઈ રહ્યા છે પરંતુ તેઓ તેમના સમૃદ્ધ અનુભવને દેશના ખૂણે–ખૂણે લઈ જશે. પ્રધાનમંત્રીએ એવું પણ સૂચન કર્યું હતું કે સભ્યોએ ભાવિ પેઢીઓ માટે ઉપયોગી સંદર્ભ તરીકે તેમની યાદો લખવી જોઈએ. સભ્યો દેશની દિશાને આકાર આપે છે અને અસર કરે છે, તેમની યાદોનો ઉપયોગ સંસ્થાકીય રીતે દેશના વિકાસ માટે થઈ શકે છે, એમ તેમણે જણાવ્યું હતું. પ્રધાનમંત્રીએ નિવૃત્ત થઈ રહેલા સભ્યોને આઝાદી કા અમૃત મહોત્સવની ઉજવણીમાં લોકોને પ્રેરણા આપવા વિનંતી કરી હતી.
પૂણે ખાતેની ભારતીય એગ્રો ઇન્ડસ્ટ્રીઝ ફાઉન્ડેશન (BAIF)ની સુવર્ણજયંતીની ઉજવણી પ્રસંગે પ્રધાનમંત્રીનના વીડિયો કોન્ફરન્સ મારફતે પ્રવચનનો મૂળપાઠ

આજે 24મી ઓગસ્ટ એટલે કે સંસ્થાના સ્થાપના દિવસને તમે ગર્વ દિવસ તરીકે ઉજવો છો. બીએઆઇએફની રાષ્ટ્રના નિર્માણમાં જે ભૂમિકા રહી છે તેના માટે હું તમને અભિનંદન પાઠવું છું. મારા માટે અંગત રીતે અત્યંત સુખદ બાબત હોત કે હું આજે તમારી વચ્ચે આવીને તમારી ઉજવણીમાં સામેલ થયો હોત, તમારા અનુભવો સાંભળતો અને તમારામાંથી કાંઇક શીખતો. મને યાદ છે કે જ્યારે કેટલાક વર્ષ અગાઉ વાડી કાર્યક્રમની શરૂઆત થઈ હતી તો નવસારી અને વલસાડમાં તમારા કાર્યોને મેં નજીકથી નિહાળ્યા હતા. તેથી બીએઆઇએફ સાથે હું મારી જાતને ભાવનાત્મક રીતે સંકળાયેલો અનુભવી રહ્યો છું. જે મિશનથી દેશના ઘણા રાજ્યો સાથે તમારી સંસ્થા કામ કરી રહી છે તે એક સંસ્થા માટે સંતોષનો વિષય છે. આજે અહીં આ કાર્યક્રમમાં ઘણા પુરસ્કાર આપવામાં આવ્યા. સન્માન હાંસલ કરનારામાં કેટલાક સેલ્ફ હેલ્પ ગ્રૂપ છે. કેટલાકને તો વ્યક્તિગત પ્રયાસ માટે પુરસ્કાર સાંપડ્યો છે. કોઈ કર્ણાટકનો છે, તો કોઈ ગુજરાતનો છે તો કોઈ મહારાષ્ટ્ર કે ઝારખંડનો છે. હું તમને અભિનંદન પાઠવું છું અને શુભેચ્છા આપું છું કે આવી જ રીતે સમાજના હિતમાં કાર્ય કરતા રહેશો. સાથીઓ, આ જ વર્ષે સાબરમતી આશ્રમની સ્થાપનાના 100 વર્ષ અને ચંપારણ સત્યાગ્રહના 100 વર્ષ પૂરા થયા. આ જ વર્ષે સાર્વજનિક ગણેશોત્સવના પણ 125 વર્ષ પૂરા થઈ રહ્યા છે. દેશના ઇતિહાસમાં આ ત્રણેય પડાવ સ્વતંત્રતા આંદોલનને નવી દિશા આપનારા રહ્યા છે. દરેક નાગરિકની ભાગીદારીથી કેવા સંકલ્પ સિદ્ધ થાય છે તેનું આ પ્રતિક છે. પ્રત્યેક નાગરિકની ભાગીદારીથી જન કલ્યાણનું આ વિઝન ભારતીય એગ્રો ઇન્ડસ્ટ્રીઝ ફાઉન્ડેશનનો પણ આધાર રહ્યું છે. તેના 50 વર્ષ ભલે અત્યારે પૂરા થઈ રહ્યા હોય પરંતુ તેનો પાયો ત્યારે રચાયો હતો જ્યારે1946માં મણીભાઈ, ગાંધીજીની સાથે ઉરુલીકંચન પહોંચ્યા હતા. ગાંધીજીની પ્રેરણાથી મણીભાઈએ આ આખા ક્ષેત્રમાં કાયાકલ્પનો સંકલ્પ લીધો હતો અને તેની શરૂઆત કરી હતી ગુજરાતમાંથી ગીરની ગાયોને અહીં લાવીને. આપણા ગામડાઓમાં ઉપલબ્ધ પરંપરાગત જ્ઞાન અને વિજ્ઞાનને આધુનિક ટેકનિકથી સાંકળીને ખેડૂતની આવક કેવી રીતે વધારી શકાય છે તે તમારી સંસ્થાએ કરી દેખાડ્યું છે. સાથીઓ, દેશના સંતુલિત વિકાસ માટે એ અત્યંત જરૂરી છે કે દેશના ગામડાઓમાં રહેનારો ખેડૂત સશક્ત હોય. એક સશક્ત ખેડૂત વિના ન્યૂ ઇન્ડિયાનું સ્વપ્ન સાકાર થઈ શકે નહીં અને તેથી જ સરકાર 2022 સુધીમાં ખેડૂતની આવક બમણી કરવા માટે કાર્ય કરી રહી છે. તેથી જ હવે કૃષિ યોજના પ્રત્યેના વલણમાં ફેરફાર કરતા તેને ઉત્પાદક કેન્દ્રીત બનાવવાની સાથે સાથે આવક કેન્દ્રીત પણ બનાવવામાં આવી છે. આજે સરકાર બીજથી માંડીને બજાર સુધી ખેડૂતને પડખે ઊભી છે. પાણીના એક એક ટીપાંના ઉપયોગ પર ભાર મુકાઈ રહ્યો છે. ઓર્ગેનિક ખેતી અને પાક-પેદાશમાં વિવિધતાને વેગ આપવામાં આવી રહ્યો છે. ખેડૂતોને માટીની તંદુરસ્તીની જાણકારી માટે અત્યાર સુધીમાં નવ કરોડથી વધુ સોઇલ હેલ્થ કાર્ડ અપાઈ ચૂક્યા છે. e-
પ્રધાનમંત્રીએ નાગરિકોને સ્મૃતિ ચિહ્નોની હરાજીમાં ભાગ લેવા આહ્વાન કર્યુ

પ્રધાનમંત્રી શ્રી નરેન્દ્ર મોદીએ નાગરિકોને ભેટ-સોગાદો અને સ્મૃતિ ચિહ્નોની હરાજીમાં સામેલ થવા માટે આહ્લાન કર્યુ છે. તેમણે કહ્યું કે તેમાંથી મળનારી આવક નમામિ ગંગે પહેલ માટે ઉપયોગમાં લેવાશે. પ્રધાનમંત્રીએ એક ટ્વીટમાં કહ્યું; “છેલ્લા ઘણા સમયમાં, મને અનેક ભેટ-સોગાદો અને સ્મૃતિ યિહ્નો મળ્યા છે જેની હરાજી કરવામાં આવી રહી છે. તેમાં આપણા ઓલિમ્પિક હીરોઝ દ્વારા અપાયેલા ખાસ સ્મૃતિ ચિહ્નો સામેલ છે. હરાજીમાં ભાગ લો. જેની આવક નમામિ ગંગે પહેલમાં જશે.”
પ્રધાનમંત્રીએ કેન્દ્રના ભંડોળ ધરાવતા ટેકનિકલ સંસ્થાનોના નિર્દેશકો સાથે વાતચીત કરી

પ્રધાનમંત્રી શ્રી નરેન્દ્ર મોદીએ 8મી જુલાઈ 2021 રોજ વીડિયો કોન્ફરન્સિંગ મારફતે કેન્દ્રીય ભંડોળ પ્રાપ્ત કરનારા ટેકનિકલ સંસ્થાનોના નિર્દેશકો સાથે મંત્રણા હાથ ધરી હતી. આ મંત્રણામાં દેશભરમાંથી 100થી વધુ સંસ્થાનોના વડાઓ પ્રધાનમંત્રી સાથે જોડાયા હતા. પ્રધાનમંત્રીએ આ સંસ્થાનો દ્વારા કોવિડને કારણે આવી પડેલા પડકારનો સામનો કરવા માટે જે સંશોધન અને વિકાસકીય કાર્યો (
મંત્રીમંડળે ભારત અને રશિયા વચ્ચે સંયુક્તપણે ટપાલ ટિકીટ બહાર પાડવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત સરકારના ટપાલ વિભાગ અને રશિયા પોસ્ટ (રશિયન ફેડરેશનની જોઈન્ટ સ્ટોક કંપની “મરકા”) વચ્ચે ટપાલ ક્ષેત્રે સહયોગ હાથ ધરવા તથા ટપાલ ટિકીટો બહાર પાડવા માટે પારસ્પરિક લાભના કાર્યલક્ષી ઉત્કૃષ્ટતા દર્શાવવા અંગેના કરાર પર હસ્તાક્ષર કરાયા હોવાની જાણકારી આપવામાં આવી હતી. ભારત અને રશિયા વચ્ચેના દ્વિપક્ષીય સંબંધો પરસ્પરના હિતો અંગે વ્યાપક સમજથી પ્રેરિત છે અને તે દ્વિપક્ષીય સહયોગનાં લગભગ તમામ ક્ષેત્રોમાં ભાગીદારીનો ફાયદો લઇ રહ્યાં છે.
પ્રધાનમંત્રી મોદી અને બાંગ્લાદેશનાં પ્રધાનમંત્રી શેખ હસીનાએ વીડિયો કોન્ફરન્સ મારફતે બાગ્લાદેશમાં વિવિધ વિકાસલક્ષી પરિયોજનાઓની ઇ-તકતીઓનું સંયુક્તપણે અનાવરણ કર્યું

પ્રધાનમંત્રી નરેન્દ્ર મોદી અને બાંગ્લાદેશનાં પ્રધાનમંત્રી શેખ હસીનાએ આજે વીડિયો કોન્ફરન્સ મારફતે બાંગ્લાદેશમાં વિવિધ વિકાસલક્ષી પરિયોજનાઓ માટે સંયુક્તપણે ઇ-તકતીઓનું અનાવરણ કર્યું હતું. બંને નેતાઓ બસ અને ટ્રકની પુરવઠા સેવા, 36 સામુદાયિક દવાખાનાઓ, 11 વોટર ટ્રીટમેન્ટ પ્લાન્ટ અને બાંગ્લાદેશનાં નેશનલ નોલેજ નેટવર્કનું ઉદઘાટન દર્શાવતી ઇ-તકતીઓનું અનાવરણ કર્યું હતું. આ પ્રસંગે પ્રધાનમંત્રીએ નોંધ્યું હતું કે, બાંગ્લાદેશનાં પ્રધાનમંત્રી શેખ હસીના સાથે આ છઠ્ઠી વીડિયો કોન્ફરન્સ છે. તેમણે જણાવ્યું હતું કે, પ્રધાનમંત્રી શેખ હસીનાનું વિઝન ભારત અને બાંગ્લાદેશ વચ્ચે મજબૂત કનેક્ટિવિટી માટે મોટું પ્રેરકબળ છે. તેમણે કહ્યું હતું કે, આજે અનાવરણ થયેલા વિવિધ પ્રોજેક્ટથી પરિવહન કનેક્ટિવિટીની સાથે-સાથે નોલેજ કનેક્ટિવિટી પણ વધશે. તેમણે જણાવ્યું હતું કે, નેશનલ નોલેજ નેટવર્ક બાંગ્લાદેશનાં નિષ્ણાંતો અને સંશોધન સંસ્થાઓને ભારત તથા દુનિયા સાથે જોડશે. તેમણે કહ્યું હતું કે, બસો અને ટ્રકો જાહેર પરિવહનને વાજબી બનાવવાનાં પ્રયાસમાં મદદરૂપ થશે, વોટર ટ્રીટમેન્ટ પ્લાન્ટ સ્વચ્છ પાણીનાં પુરવઠામાં મદદરૂપ થશે અને સામુદાયિક દવાખાનાઓથી બાંગ્લાદેશમાં આશરે 2 લાખ લોકોને મદદ મળશે. તેમણે કહ્યું હતું કે, આ પ્રોજેક્ટ દર્શાવે છે કે, ભારત અને બાંગ્લાદેશ વચ્ચેનાં સંબંધો લોકોનાં જીવનની ગુણવત્તા વધારવામાં મહત્વપૂર્ણ ભૂમિકા ભજવે છે. પ્રધાનમંત્રી મોદીએ બાંગ્લાદેશ માટે પ્રધાનમંત્રી શેખ હસીનાએ નિર્ધારિત કરેલા મહત્ત્વાકાંક્ષી વિકાસલક્ષી લક્ષ્યાંકો માટે ભારતનાં સાથસહકારની પ્રશંસા કરી હતી અને એના પર ભાર મૂક્યો હતો. તેમણે વિશ્વાસ વ્યક્ત કર્યો હતો કે, ભારત અને બાંગ્લાદેશ વચ્ચેનાં દ્વિપક્ષીય સંબંધો વધુ મજબૂત થતા રહેશે.
ઓમાનના વિદેશ મંત્રી યુસુફ બિન અલાવી બિન અબ્દુલ્લાહે પ્રધાનમંત્રીની મુલાકાત લીધી

ઓમાનના વિદેશી મંત્રી શ્રી યુસુફ બિન અલાવી બિન અબ્દુલ્લાહે આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી. પ્રધાનમંત્રી અને શ્રી યુસુફ બિન અલાવી બિન અબ્દુલ્લાહે ભારત અને ઓમાન વચ્ચેના સંબંધોને વિવિધ ક્ષેત્રોમાં આગળ વધારીને ગાઢ બનાવવા પર વિચારોનું આદાનપ્રદાન કર્યું હતું. શ્રી યુસુફ બિન અલાવી બિન અબ્દુલ્લાહએ તેમના મહામહિમ સુલતાન કાબૂસ બિન સૈયદ અલ સૈયદ તરફથી શુભેચ્છા પણ વ્યક્ત કરી હતી. પ્રધાનમંત્રીએ પણ સુલતાનને શુભેચ્છા પાઠવી હતી.
પ્રધાનમંત્રી આવતીકાલે સુરતમાં હઝીરાની મુલાકાત લેશે

પ્રધાનમંત્રી શ્રી નરેન્દ્ર મોદી આવતીકાલે તા. 19 જાન્યુઆરી, 2019ના રોજ સુરતમાં હઝીરાની મુલાકાત લેશે. હઝીરામાં તેઓ એલ એન્ડ ટી આરમર્ડ સિસ્ટમ સંકુલની મુલાકાત લેશે અને અને તેનુ લોકાર્પણ દર્શવાતી તકતીનું અનાવરણ કરશે, તેઓ નવસારીમાં નિરાલી કેન્સર હૉસ્પિટલનો શિલાન્યાસ પણ કરશે. અત્યાઆધુનિક નિરાલી કેન્સર હૉસ્પિટલ નવસારીની સૌથી પહેલી એકીકૃત કેન્સર હૉસ્પિટલ બની રહેશે. તેનાથી દક્ષિણ ગુજરાતનાં અને પડોશી રાજ્યોનાં દર્દીઓને પણ લાભ થશે. પ્રધાનમંત્રી ગુજરાતની 3 દિવસની મુલાકાતે છે અને આવતીકાલે આ મુલાકાતનો છેલ્લો દિવસ છે. ગુરૂવારે તેમની મુલાકાતના પ્રથમ દિવસે તેમણે વાઇબ્રન્ટ ગુજરાત ગ્લોબલ ટ્રેડ શોનુ ઉદઘાટન કર્યુ હતુ. તેમણે અમદાવાદમાં સરદાર વલ્લભભાઈ પટેલ ઈન્સ્ટિટ્યુટ ઑફ મેડિકલ સાયન્સિસ એન્ડ રિસર્ચનુ અને અમદાવાદ શોપિંગ ફેસ્ટીવલનુ પણ ઉદઘાટન કર્યું હતુ. ત્યાર બાદ આજે ગાંધીનગરનાં મહાત્મા મંદિર ખાતે એક્ઝિબિશન કમ કન્વેન્શન સેન્ટરમાં તેમણે 9મી વાઇબ્રન્ટ ગુજરાત સમિટ 2019નું ઉદઘાટન કર્યુ હતુ.
ટીએસઆર સુબ્રમણ્યનનાં નિધન પર પ્રધાનમંત્રીએ દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ ભૂતપૂર્વ વરિષ્ઠ સરકારી અધિકારી ટીએસઆર સુબ્રમણ્યનનાં નિધન પર શોક વ્યક્ત કર્યો હતો. પ્રધાનમંત્રીએ કહ્યું, “શ્રી ટીએસઆર સુબ્રમણ્યને પોતાને સર્વોત્તમ સરકારી અધિકારી તરીકે પ્રતિષ્ઠિત કર્યા હતા. એમણે મહત્ત્વપૂર્ણ લોકહિતનાં વિષયો પર ઉત્તમ લેખન દ્વારા પોતાની એક અલગ છાપ છોડી છે. એમના નિધનથી અત્યંત દુઃખ થયું. એમના મિત્રો અને પરિજનો પ્રત્યે મારી સંવેદના વ્યક્ત કરૂ છું.”
સંસદમાં બજેટ સત્ર પહેલા પ્રધાનમંત્રીના સંબોધનનો મૂળપાઠ, 31-01-2017

2017માં સંસદનું આજે સત્ર આરંભ થઈ રહ્યું છે. રાષ્ટ્રપતિજીના ઉદબોધન, બજેટ અને ઘણા લાંબા સમય સુધી સત્ર દરમિયાન અનેક વિષયો પર સંવાદ થયો. પાછલા દિવસોમાં દરેક રાજનૈતિક પક્ષોની સાથે સામૂહિકરૂપે, વ્યક્તિગત રીતે સતત ચર્ચા થઈ છે. સત્રનો સૌથી વધુ ઉપયોગ જનહિત માટે થાય, સાર્થક ચર્ચા થાય, બજેટની પણ ઝીણવટપૂર્વક ચર્ચા થાય. પહેલી વખત બજેટ પહેલી ફેબ્રુઆરીએ રજૂ થઈ રહ્યું છે. આપ સૌને યાદ હશે આપણા દેશમાં પહેલા બજેટ સાંજે પાંચ કલાકે રજૂ કરાતું હતું. જ્યારે અટલજીની સરકાર હતી, ત્યારથી તે સમય પરિવર્તિત કરીને સવારનું સત્ર પ્રારંભ થતા બજેટ શરૂ થયું. આજે એક નવી પરંપરાનો પ્રારંભ થઈ રહ્યો છે. એક તો બજેટ લગભગ એક મહીના પહેલા રજૂ થઈ રહ્યું છે. બીજું તેની સાથે રેલવે બજેટ પણ જોડી દેવાયું છે. સત્રમાં આના પર વ્યાપક ચર્ચા થશે અને એનાથી આવનારા દિવસોમાં શું લાભ થવાનો છે, તે પણ સ્પષ્ટ થઈ જશે. મને દરેક રાજનૈતિક પક્ષો પ્રત્યે વિશ્વાસ છે કે તેઓ આ વખત સત્રમાં ઉત્તમ ચર્ચાની સાથે જનહિતના કાર્યને આગળ વધારવામાં સહકાર આપશે. ખૂબ – ખૂબ ધન્યવાદ.
પ્રધાનમંત્રીએ ગુજરાતના કેવડિયામાં કમ્બાઇન્ડ કમાન્ડર્સ કોન્ફરન્સના સમાપન સમારંભને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે ગુજરાતના કેવડિયા ખાતે સંરક્ષણ મંત્રાલય દ્વારા આયોજિત કમ્બાઇન્ડ કમાન્ડર્સ કોન્ફરન્સના સમાપન સમારંભને સંબોધન કર્યું હતું. આ સમારંભમાં ચીફ ઓફ ડિફેન્સ સ્ટાફે પ્રધાનમંત્રીને આ વર્ષની કોન્ફરન્સમાં થયેલી ચર્ચાવિચારણા વિશે ટૂંકમાં જાણકારી આપી હતી. પ્રધાનમંત્રીએ કોન્ફરન્સના માળખા અને એમાં ચર્ચા કરવા માટે પસંદ કરવામાં આવેલા વિષયો બદલ તેમની પ્રશંસા કરી હતી. તેમણે ખાસ કરીને ચાલુ વર્ષની કોન્ફરન્સમાં જૂનિયર કમિશન્ડ ઓફિસર્સ અને નોન કમિશન્ડ ઓફિસર્સને સામેલ કરવાની પ્રશંસા કરી હતી. રાષ્ટ્રીય સંરક્ષણ વ્યવસ્થાનાં સર્વોચ્ચ નાગરિક અને સૈન્ય નેતૃત્વને સંબોધન કરતાં પ્રધાનમંત્રીએ ગયા વર્ષે કોવિડ રોગચાળા દરમિયાન અને ઉત્તર ભારતની સરહદો પર પડકારનજક સ્થિતિનો સફળતાપૂર્વક સામનો કરવા માટે ભારતીય સૈન્ય દળોએ દર્શાવેલી દ્રઢતા બદલ તેમની પ્રશંસા કરી હતી. પ્રધાનમંત્રીએ રાષ્ટ્રીય સુરક્ષા વ્યવસ્થામાં સ્વદેશી અભિગમને વધારવાના મહત્વ પર ભાર મૂક્યો હતો, જે માટે તેમણે ઉપકરણ અને શસ્ત્રસામગ્રીની આયાતને ઘટાડવાની સાથે સૈન્ય દળોમાં સિદ્ધાંતો, કામગીરી અને પરંપરામાં પણ સ્વદેશી અભિગમ અપનાવવાનો આગ્રહ કર્યો હતો. તેમણે રાષ્ટ્રીય સુરક્ષાના માળખાના ભાગરૂપે સૈન્ય અને નાગરિક એમ બંનેમાં માનવીય સંસાધનનું મહત્તમ અને અસરકારક આયોજન કરવાની જરૂરિયાત પર ભાર મૂક્યો હતો. તેમણે સર્વાંગી અભિગમ અપનાવવા, નાગરિક-સૈન્યની અગાઉ ચાલી આવતી પરંપરાઓ તોડવા પર ધ્યાન કેન્દ્રિત કરવા અને નિર્ણય લેવાની પ્રક્રયાને ઝડપી બનાવવાની અપીલ પણ કરી હતી. તેમણે સેનાની ત્રણેય પાંખોને ઉપયોગિતા અને પ્રસ્તુતા ગુમાવી દેનાર કાયદેસર વ્યવસ્થા અને રીતો છોડી દેવાની સલાહ આપી હતી. ટેકનોલોજી ક્ષેત્રમાં ઝડપથી થઈ રહેલા પરિવર્તનની નોંધ લઈને પ્રધાનમંત્રીએ ‘ભવિષ્યના સૈન્યદળ’ તરીકે સજ્જ થવા ભારતીય સૈન્યને વિકસાવવાની જરૂરિયાત વ્યક્ત કરી હતી. પ્રધાનમંત્રીએ ધ્યાન દોર્યું હતું કે, ભારત આગામી વર્ષે એની આઝાદીનું 75મું વર્ષ ઉજવશે. તેમણે સશસ્ત્ર દળોને આ ઐતિહાસક વર્ષનો ઉપયોગ દેશની યુવા પેઢીને પ્રેરિત કરે એવી વિવિધ પહેલો હાથ ધરવા અને જુદી જુદી પ્રવૃત્તિઓનું આયોજન કરવા અપીલ કરી હતી.
પ્રધાનમંત્રીએ આસામમાં ભારતનાં સૌથી લાંબા પુલનું ઉદ્ઘાટન કર્યું, ધોલામાં જનસભાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે આસામમાં બ્રહ્મપુત્રા નદી પર ભારતનાં સૌથી લાંબા 9.15 કિલોમીટરની લંબાઈ ધરાવતા ધોલા-સાદિયા પુલનું ઉદ્ઘાટન કર્યું હતું. પ્રધાનમંત્રી તરીકે શપથ લીધાની ત્રીજી વર્ષગાંઠ પર તેમનો આ પ્રથમ કાર્યક્રમ હતો. આ પુલ આસામ અને અરુણાચલ પ્રદેશ વચ્ચે જોડાણ વધારશે અને પ્રવાસના સમયમાં નોંધપાત્ર ઘટાડો કરશે. પ્રધાનમંત્રીએ ઉદ્ઘાટન તકતીનું લોકાર્પણ કર્યા પછી થોડી મિનિટો માટે પુલ પર ચાલીને તેના પરથી આસપાસ નજર દોડાવી હતી. ત્યારબાદ ધોલામાં એક જનસભાને સંબોધતા પ્રધાનમંત્રીએ જણાવ્યું હતું કે, આ પુલનાં ઉદ્ઘાટનથી આ વિસ્તારમાં લોકોની લાંબા ગાળાની આતુરતાનો અંત આવ્યો છે. પ્રધાનમંત્રીએ કહ્યું હતું કે, વિકાસ માટે માળખાગત સુવિધા અતિ મહત્ત્વપૂર્ણ છે તથા કેન્દ્ર સરકારનો પ્રયાસ લોકોનાં સ્વપ્નો સાકાર કરવાનો અને ઇચ્છા પૂર્ણ કરવાનો છે. તેમણે જણાવ્યું હતું કે, આ પુલ આસામ અને અરુણાચલ પ્રદેશ વચ્ચે જોડાણ વધારશે તથા મોટા પાયે આર્થિક વિકાસ માટેનાં દ્વાર ખોલશે. તેમણે જણાવ્યું હતું કે, દેશનો પૂર્વ અને ઉત્તરપૂર્વ વિસ્તાર આર્થિક વિકાસ માટે પ્રચૂર સંભવિતતા ધરાવે છે તથા આ પુલ આ સંબંધે કેન્દ્ર સરકારનાં વિઝનનું ફક્ત એક પાસું છે. પ્રધાનમંત્રીએ કહ્યું હતું કે, પુલ સામાન્ય નાગરિકોનાં જીવનમાં હકારાત્મક ફેરફાર લાવશે. તેમણે જણાવ્યું હતું કે, કેન્દ્ર સરકાર જળમાર્ગોનાં વિકાસ પર પણ ભાર મૂકી રહી છે. પ્રધાનમંત્રીએ જણાવ્યું હતું કે, ઉત્તર-પૂર્વ અને દેશનાં અન્ય વિસ્તારો વચ્ચે જોડાણ વધારવું કેન્દ્ર સરકારની પ્રાથમિકતા છે તથા આ સંબંધમાં કામગીરી ઝડપથી ચાલી રહી છે. તેમણે કહ્યું હતું કે, ઉત્તર-પૂર્વમાં જોડાણની સુવિધા આ વિસ્તારને દક્ષિણ-પૂર્વ એશિયાનાં અર્થતંત્ર સાથે પણ જોડશે. પ્રધાનમંત્રીએ ઉત્તર-પૂર્વમાં પ્રવાસનની પ્રચૂર સંભવિતતા વિશે પણ વાત કરી હતી. તેમણે જણાવ્યું હતું કે, કેન્દ્ર સરકારે ધોલા-સાદિયા પુલને મહાન સંગીતકાર, શબ્દકાર અને કવિ ભૂપેન હઝારિકાનું નામ આપવાનો નિર્ણય લીધો છે.
પ્રધાનમંત્રી અને સ્વીડનનાં પ્રધાનમંત્રી વચ્ચે ટેલીફોન પર વાતચીત થઈ

પ્રધાનમંત્રી શ્રી નરેન્દ્ર મોદીએ આજે સ્વીડનનાં પ્રધાનમંત્રી મહામહિમ સ્ટિફન લોફવેન સાથે ટેલીફોન પર વાત કરી હતી. બંને નેતાઓએ કોવિડ-19 મહામારી પર ચર્ચા કરી હતી તથા આરોગ્ય અને આર્થિક અસરોને નિયંત્રણમાં લેવા માટે તેમના દેશોમાં લેવામાં આવેલા પગલાં વિશે એકબીજાને જાણકારી આપી હતી. બંને નેતાઓ ભારત અને સ્વીડનનાં સંશોધકો અને વિજ્ઞાનીઓ વચ્ચે જોડાણ અને ડેટાની વહેંચણીની સંભવિતતા પર સંમત થયા હતા, જે કોવિડ-19 સામે આંતરરાષ્ટ્રીય પ્રયાસોમાં મદદરૂપ પણ થશે. બંને નેતાઓએ હાલ ચાલુ પ્રવાસન સંબંધિત નિયંત્રણોને કારણે બંને દેશોમાં ફસાઈ ગયેલા એકબીજાનાં નાગરિકોને જરૂરી સુવિધા પૂરી પાડવા અને સહાય કરવાની ખાતરી આપી હતી. તેઓ કોવિડ-19 સામે લડવા માટે તબીબી પુરવઠાની મહત્તમ ઉપલબ્ધતા કરવા માટે તેમના અધિકારીઓ સંપર્કમાં રહેશે એ બાબતે પણ સંમત થયા હતા.
પ્રધાનમંત્રી શ્રીએ વધુ રોકાણને આમંત્રિત કરવાના જમ્મુ અને કાશ્મીરના પ્રયાસની પ્રશંસા કરી

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરમાં વધુ રોકાણ લાવવાના પ્રયાસોની પ્રશંસા કરી છે. જમ્મુ અને કાશ્મીરના લેફ્ટનન્ટ ગવર્નર શ્રી મનોજ સિન્હાના ટ્વીટના જવાબમાં પ્રધાનમંત્રી શ્રીએ ટ્વીટ કર્યું "જમ્મુ અને કાશ્મીરમાં વધુ રોકાણ લાવવા અને લોકો માટે વધુ તકો સુનિશ્ચિત કરવાના અનુકરણીય પ્રયાસો." " …
પ્રધાનમંત્રી શ્રી નરેન્દ્ર મોદી અને પોર્ટુગીઝ પ્રજાસત્તાકના પ્રધાનમંત્રી મહામહિમ એન્ટોનિયો લુઇસ સાન્તોસ દા કોસ્ટા વચ્ચે ફોન પર વાત થઈ

પ્રધાનમંત્રી શ્રી નરેન્દ્ર મોદીએ આજે પોર્ટુગીઝ પ્રજાસત્તાકના પ્રધાનમંત્રી મહામહિમ એન્ટોનિયો લુઇસ સાન્તોસ દા કોસ્ટા સાથે ફોન પર વાત કરી હતી. બંને નેતાઓએ બંને દેશોમાં કોવિડ-19 રોગચાળાની પ્રવર્તમાન સ્થિતિની સમીક્ષા કરી હતી. તેમણે રોગચાળાનો અંત લાવવા માટે રસીના ઝડપી અને સમાન વિતરણના મહત્વ પર ભાર મૂક્યો હતો. પ્રધાનમંત્રી મોદીએ ભારતના રસીકરણ અભિયાન વિશે પ્રધાનમંત્રી કોસ્ટાને ટૂંકમાં જાણકારી આપી હતી, તેમજ અત્યાર સુધી દુનિયાના 70થી વધારે દેશોને ભારતે આપેલા સાથસહકાર વિશે પણ માહિતગાર કર્યા હતા. તેમણે ખાતરી આપી હતી કે, ભારત એની શ્રેષ્ઠ ક્ષમતા સાથે દુનિયાના અન્ય દેશોને રસીકરણના પ્રયાસોને ટેકો આપવાનું જાળવી રાખશે. બંને નેતાઓએ દ્વિપક્ષીય સંબંધોની સમીક્ષા કરી હતી અને છેલ્લાં થોડાં વર્ષોમાં ભારત-પોર્ટુગલ વચ્ચેના સંબંધોમાં આવેલી સકારાત્મક પર સંતોષ વ્યક્ત કર્યો હતો. તેમણે સૌપ્રથમ ભારત-યુરોપિયન યુનિયન લીડર્સ બેઠક માટેની તૈયારીની સમીક્ષા પણ કરી હતી, જે મે, 2021માં પોર્ટોમાં પોર્ટુગલની અધ્યક્ષતામાં યોજાશે. પ્રધાનમંત્રી મોદીએ ભારત અને યુરોપિયન યુનિયન વચ્ચેના વ્યૂહાત્મક સંબંધોને ગાઢ બનાવવામાં પ્રધાનમંત્રી કોસ્ટાની ભૂમિકાની પ્રશંસા કરી હતી. તેમણે કહ્યું હતું કે, તેઓ પોર્ટોમાં તેમને મળવા આતુર છે.
પીએમ કિસાન યોજના હેઠળ સન્માન નિધિનો 10મો હપ્તો ચૂકવતી વખતે પ્રધાનમંત્રી શ્રી નરેન્દ્ર મોદીના સંબોધનનો મૂળપાઠ

ઉપસ્થિત તમામ આદરણીય મહાનુભાવો, સૌ પ્રથમ, હું માતા વૈષ્ણોદેવી સંકુલમાં બનેલી દુ:ખદ દુર્ઘટના પર શોક વ્યક્ત કરું છું. આ દુર્ઘટના દરમિયાન નાસભાગમાં જેમણે પોતાના પ્રિયજનો ગુમાવ્યા તેમના પરિવારજનો પ્રત્યે મારી સંવેદના વ્યક્ત કરું છું તથા જેઓ ઘાયલ થયા છે તેઓ વહેલી તકે સાજા થાય તેવી પ્રાર્થના કરું છું. કેન્દ્ર સરકાર જમ્મુ–કાશ્મીર પ્રશાસન સાથે સતત સંપર્કમાં છે. મેં ઉપ–રાજ્યપાલ મનોજ સિંહાજી સાથે પણ વાત કરી છે. રાહત કાર્ય જારી છે અને ઘાયલોની સારવાર માટે સંપૂર્ણ કાળજી લેવામાં આવી રહી છે. ભાઈઓ અને બહેનો, આજના આ કાર્યક્રમમાં કેન્દ્રીય મંત્રીમંડળના મારા સાથીદારો, વિવિધ રાજ્યોના મુખ્યમંત્રીઓ, રાજ્યોના કૃષિ મંત્રીઓ, અન્ય મહાનુભાવો અને ભારતમાંથી, ભારતમાં વસતા દેશના તમામ પ્રદેશમાંથી જોડાયેલા મારા કરોડો ખેડૂત ભાઈ–બહેનો, બહાર રહેતા દરેક ભારતીયને, ભારતના દરેક શુભેચ્છકો અને વિશ્વ સમુદાયને વર્ષ 2022 માટે હાર્દિક શુભેચ્છા. નવા વર્ષની શરૂઆત દેશના કરોડો અન્નદાતાઓ સાથે થાય, વર્ષના પ્રારંભે જ મને આપણા ખેડૂતોના દર્શનનો લહાવો મળે એ બાબત જ મારા માટે ખૂબ પ્રેરણાદાયક છે. આજે દેશના કરોડો ખેડૂત પરિવારોને, ખાસ કરીને નાના ખેડૂતોને પ્રધાનમંત્રી કિસાન સન્માન નિધિનો 10મો હપ્તો મળ્યો છે. ખેડૂતોના બેંક ખાતામાં 20 હજાર કરોડ રૂપિયા ટ્રાન્સફર કરવામાં આવ્યા છે. આજે, આપણાં ખેડૂત ઉત્પાદન સંગઠનો (" …
મંત્રીમંડળે પ્રવાસન ક્ષેત્રમાં સાથસહકાર વધારવા ભારત અને ફિનલેન્ડ વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં પ્રવાસન ક્ષેત્રમાં ભારત અને ફિનલેન્ડ વચ્ચે થયેલા સમજૂતીકરાર (એમઓયુ)ને મંજૂરી આપવામાં આવી છે. ફાયદા: આ સમજૂતીકરારનાં મુખ્ય ઉદ્દેશો નીચે મુજબ છે: પ્રવાસનનાં ક્ષેત્રમાં દ્વિપક્ષીય સાથસહકારને પ્રોત્સાહન આપવા સંબંધો વધારવાનો આધાર ઊભો કરવો પ્રવાસન ક્ષેત્ર સાથે સંબંધિત ડેટા, જ્ઞાન, જાણકારી, કુશળતા વગેરેનું આદાનપ્રદાન કરવું પ્રવાસન નીતિનાં આયોજન, અમલીકરણ અને વિકાસમાં નીતિઓ, નિયમો બનાવવા અને ધારાધોરણો સ્થાપિત કરવા અનુભવો એકબીજા સાથે વહેંચવા મુલાકાતો, બેઠકો, કાર્યશાળાઓ, સહ-સર્જન સત્રો અને સાઇટનું મૂલ્યાંકન દ્વારા કંપનીઓ અને સંસ્થાઓ વચ્ચે પાર્ટનરશિપ વધારવા માટે સહિયારા પ્રોજેક્ટ હાથ ધરવા, પ્રાયોગિક પ્રોજેક્ટ હાથ ધરવા અને ભાગીદારીઓ વધારવી કાર્યશાળાઓ દ્વારા શ્રેષ્ઠ પદ્ધતિઓનું આદાનપ્રદાન કરવું તથા ફિનલેન્ડ અને ભારતનાં નિષ્ણાતો માટે સાથસહકાર વધારવા કુશળ લોકોની અભ્યાસ મુલાકાતો ગોઠવવી. બહુપક્ષીય વિકાસ કાર્યક્રમો તથા આંતરરાષ્ટ્રીય નામાકીય સંસ્થાઓનાં પ્રોજેક્ટના સંદર્ભમાં ભાગીદારી વધારવા પ્રોત્સાહન આપવું, જેમાં બંને સહભાગીઓ સમાન હિતો ધરાવે છે પૃષ્ઠભૂમિ: ભારત અને ફિનલેન્ડ મજબૂત રાજદ્વારી અને લાંબા ગાળાનાં આર્થિક સંબંધો ધરાવે છે. બંને દેશોએ હવે ભારત સરકારનાં પ્રવાસ મંત્રાલય અને ફિનલેન્ડ સરકારના આર્થિક બાબતો અને રોજગારી મંત્રાલય વચ્ચે પ્રવાસન ક્ષેત્રમાં સાથસહકાર વધારવા સમજૂતીકરાર કર્યા છે, જે બંને દેશો વચ્ચેનાં સંબંધોને વધારે ગાઢ બનાવશે અને વધુ વિકસાવશે. ફિનલેન્ડનાં પ્રવાસીઓ માટે ભારત વિકસતું બજાર છે. વર્ષ 2018માં 21,239 ફિનિશ પ્રવાસીઓએ ભારતની મુલાકાત લીધી હતી. ફિનલેન્ડ સાથે સમજૂતીકરારથી આ સ્ત્રોત બજારમાંથી ભારતમાં આવતા પ્રવાસીઓની સંખ્યામાં વધારો થશે.
પ્રધાનમંત્રી શ્રીએ હેપ્પી લોસર પર શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ લોસરના અવસર પર તેમની શુભેચ્છાઓ અને શુભકામનાઓ આપી છે. પ્રધાનમંત્રી શ્રી ટ્વીટ કર્યું; “હેપ્પી લોસર” પર શુભકામનાઓ, જેની શરૂઆત થઈ છે અને લદ્દાખમાં નવા વર્ષ તરીકે ઉત્સાહ સાથે ચિહ્નિત થયેલ છે. આ વર્ષ, જે શરૂ થયું છે, દરેકના જીવનમાં ખુશીઓ અને સુખાકારી લઈને આવે. આ વર્ષમાં દરેકની મનોકામનાઓ પૂર્ણ થાય.”
પ્રધાનમંત્રીએ જ્ઞાની જોગિન્દરસિંહ વેદાંતીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જ્ઞાની જોગિન્દર સિંહ વેદાંતીજીના નિધન પર શોક વ્યક્ત કર્યો છે. પ્રધાનમંત્રીએ એક ટ્વિટમાં કહ્યું, “જ્ઞાની જોગિન્દર સિંહ વેદાંતીજી વિદ્વાન અને વિનમ્ર વ્યક્તિ હતા. તેમનું જીવન નિઃસ્વાર્થ સેવાની અભિવ્યક્તિ હતું. તેમણે કરુણા અને સામંજસ્યપૂર્ણ સમાજનું નિર્માણ કરવાનું કાર્ય કર્યું. તેમના નિધનથી વ્યથિત છું. તેમના પરિવારજનો અને પ્રશંસકો પ્રત્યે સહાનુભૂતિ”
પ્રધાનમંત્રી અને ફ્રાંસના પ્રમુખ ફ્રાંસુઆ ઓલાંદેની ચંડીગઢમાં પુરાતત્વીય સંશોધનોના પ્રદર્શન માટે મ્યુઝિયમની મુલાકાત

પ્રધાનમંત્રી શ્રી નરેન્દ્ર મોદી અને ફ્રાંસના પ્રમુખ ફ્રાંસુઆ ઓલાંદેએ સાથે મળીને ચંડીગઢમાં સરકારી મ્યુઝિયમ અને આર્ટ ગેલેરીની મુલાકાત લીધી હતી. 24મી જાન્યુઆરી, 2016ના રોજ પ્રમુખ ઓલાંદેની ભારત ખાતેની સત્તાવાર મુલાકાત દરમિયાન તેમના કાર્યક્રમોના ભાગ રૂપે આ મુલાકાત યોજાઈ હતી. બંને નેતાઓએ 2.6 મિલિયન વર્ષો પહેલાં હિમાલયની તળેટીઓમાં માનવીય પ્રવૃત્તિઓની સંભાવનાને દર્શાવતા પુરાતત્વ વિભાગના સંશોધનોનું પ્રદર્શન નિહાળ્યું હતું. આ અવશેષો માનવીના અસ્તિત્વના સૌથી જૂના જાણીતા અવશેષો હોવાનું મનાય છે. ફ્રાંસના નેશનલ મ્યુઝિયમ ઑફ નેચરલ હિસ્ટરીના પ્રિહિસ્ટરી ડિપાર્ટમેન્ટ અને સોસાયટી ઑફ આર્કિયોલોજિકલ એન્ડ એન્થ્રોપોલોજિકલ રિસર્ચ ઑફ ચંડીગઢના સહયોગમાં થયેલા સાત વર્ષના ગહન સંશોધનને પરિણામે આ નોંધપાત્ર શોધખોળ શક્ય બની છે. ફ્રાંસના નેશનલ મ્યુઝિયમ ઑફ નેચરલ હિસ્ટરી અને ભારતની સોસાયટી ફોર આર્કિયોલોજિકલ એન્ડ એન્થ્રોલોજિકલ રિસર્ચ વચ્ચે સહયોગના કરારને આધારે આ સંશોધન હાથ ધરવામાં આવ્યું હતું. પુરાતત્વીય સંશોધનમાં આશરે 1500 જેટલા અશ્મિભૂતો મળ્યા છે, જેમાં 200 જેટલાં ક્વાર્ટઝાઈટથી બનેલાં સાધનો છે, જે ચંડીગઢ નજીક મસોલ નામના વિસ્તારમાં 50 એકર કરતાં વધુ જગ્યામાં કેટલાંક સ્થળોએથી એકઠાં કરવામાં આવ્યાં હતાં. આ પુરાતત્વીય શોધ સંબંધિત સંશોધનના કામની વિગતો લેખ સ્વરૂપે પાલેવોલ રિવ્યુમાં પ્રકાશિત કરવામાં આવી રહી છે. પ્રધાનમંત્રી અને પ્રમુખ ઓલાંદેએ સાથે મળીને સંશોધન કાર્ય હાથ ધરવા અને આ શોધખોળ માટે ઈન્ડો-ફ્રેન્ચ ટીમને અભિનંદન આપ્યા હતા. તેમણે ભારપૂર્વક જણાવ્યું હતું કે દ્વિપક્ષીય સહયોગનું આ સફળ ઉદાહરણ ભારત અને ફ્રાંસ વચ્ચે સહિયારા સાંસ્કૃતિક વારસાના પુનઃશોધ, જતન અને પ્રોત્સાહન માટે સૈકાઓ જૂના સાંસ્કૃતિક જોડાણો અને મજબૂત સહયોગની મિસાલ છે. તેમણે આશા વ્યક્ત કરી હતી કે આવાં સંશોધનો ભવિષ્યમાં વધુ સંયુક્ત પ્રયાસોને વેગ આપશે.
પ્રધાનમંત્રીએ વિશ્વ સાંસ્કૃતિક મહોત્સવના ઉદ્ઘાટન સમારોહને સંબોધ્યું

પ્રધાનમંત્રી શ્રી નરેન્દ્ર મોદીએ આજે (11 માર્ચ, 2016) નવી દિલ્હીમાં વિશ્વ સાંસ્કૃતિક મહોત્સવના ઉદ્ઘાટન સમારોહને સંબોધિત કર્યું. આ મહોત્સવનું આયોજન આર્ટ ઑફ લિવિંગ ફાઉન્ડેશન દ્વારા માનવતાની સેવામાં સંગઠનના 35 વર્ષ પૂર્ણ થવાને ઉપલક્ષ્યમાં કરાયું હતું. વિશ્વ સાંસ્કૃતિક મહોત્સવ માટે દુનિયાભરમાંથી દિલ્હીમાં એકત્ર થયેલા લોકોનું અભિવાદન કરતા, પ્રધાનમંત્રીએ 150 દેશોમાં આર્ટ ઑફ લિવિંગ ફાઉન્ડેશન દ્વારા કરાઈ રહેલા મહાન કાર્યો માટે શ્રી શ્રી રવિ શંકરને શુભકામના પાઠવી. શ્રી નરેન્દ્ર મોદીએ મંગોલિયામાં આર્ટ ઑફ લિવિંગ ફાઉન્ડેશન દ્વારા આયોજિત સ્વાગત કાર્યક્રમનું સ્મરણ કરતા કહ્યું કે ભારતમાં વિશ્વનું યોગદાન કરવા માટે ઘણું બધું છે, પરંતુ આ સંદર્ભમાં કંઈ પણ કરવા માટે, સૌ પહેલા ભારતીય સંસ્કૃતિની વિશિષ્ટતા અને વ્યાપકતાની પ્રસંશા કરવી આવશ્યક છે. તેમણે કહ્યું કે આર્ટ ઑફ લિવિંગના માધ્યથી વિશ્વમાં ભારતની પ્રસંશા થઈ છે “આર્ટ ઑફ લિવિંગ”ના વ્યાપક દાયરાની ચર્ચા કરતા, પ્રધાનમંત્રી શ્રીએ કહ્યું કે વિપરીત પરિસ્થિતિઓમાં કોઈપણ લક્ષ્યને પ્રાપ્ત કરવા માટે દૃઢ સંકલ્પના રૂપમાં આર્ટ ઑફ લિવિંગની આવશ્યકતા હોય છે. પ્રધાનમંત્રીએ સંબોધન પહેલા મોટી સંખ્યામાં દુનિયા ભરથી આવેલા ગણમાન્ય વ્યક્તિઓને પણ કાર્યક્રમમાં પોતાનું સંબોધન આપ્યું. આ વિશ્વ સાંસ્કૃતિક મહોત્સવમાં થઈ રહેલા વિવિધ સાંસ્કૃતિક કાર્યક્રમોમાં મોટી સંખ્યામાં પ્રતિભાગી સામેલ થઈ રહ્યા છે.
પ્રધાનમંત્રીએ રાજસ્થાનના કોટામાં માર્ગ અકસ્માતમાં જીવ ગુમાવનારા પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજસ્થાનના કોટામાં એક માર્ગ અકસ્માતમાં જીવ ગુમાવવા બદલ ઊંડો શોક વ્યક્ત કર્યો છે. પ્રધાનમંત્રીએ પીડિતો માટે પ્રધાનમંત્રી રાષ્ટ્રીય રાહત ભંડોળ (